Slam 3D Veneer Task Chair by Leland International | YLiving
Wood-veneer, metal frame
SLTB-3D Made in USA ABSA CURRIEBEKER: KAVALIERS vs BULLDOGS
DIE Boland Kavaliers is eerskomende Saterdag terug op hul tuisveld in Wellington, wanneer hulle die Grens Bulldogs pak in ‘n Absa Curriebeker Kwalifiseringswedstryd.
Ná ‘n puik afskop tot die Curriebeker-reeks twee naweke gelede, met ‘n oortuigende 32-22 sege oor die Griffons op Malmesbury, het die Kavaliers die pas-afgelope naweek vasgeval teen Griekwas op Kimberley met 48-17.
Ná ‘n rustyd-agterstand van 26-3, het die Kavaliers in die tweede helfde beter vertoon teen Griekwas, met Hanno Kitshoff en Christian Rust wat albei agter die doellyn gaan kuier het. Die heelagter Eric Zana, wat teen Griekwas in sy vyftigste wedstryd vir die Kavaliers uitgedraf het, het twee doelskoppe en ‘n strafdoel bygedra tot sy span se eindtelling.
Ná twee rondtes in die Absa Curriebeker Kwalifiserings-fase, lê Boland en Grens onderskeidelik derde en vierde op die punteleer. Die Luiperds en Griekwas, wat onderskeidelik eerste en tweede lê, pak mekaar óók die komende naweek.
Saterdag se wedstryd skop af om 14:00 en toegang beloop R30 vir volwassenes en R10 vir skoliere.
BOLAND KAVALIERS SPAN
15. Eric Zana
14. Senan van der Merwe
13. Wilneth Engelbrecht
12. Jozua Malherbe
11. Danwell Demas
7. Chaney Willemse
5. Gavin Annandale ©
3. Deacon Chowles
17. Keenan Abrahams
18. Yves Bashiya
19. Nikolai Lubbe
22. Ryno Conradie